Tħabbret il-mewt tal-attur Gregory Sierra fl-etá ta' 83 sena. L-attur kien ilu żmien twil jiġġieled il-kanċer . L-aħbar uffiċjali tal-mewt tiegħu ngħatat ilbieraħ minn martu Helen. L-attur kien magħruf għal bosta partijiet li huwa interpreta matul is-snin fosthom il-parti ta' Julio Fuentes fis-sensiela Sanford and Son. Huwa interpreta wkoll il-karattru ta' Chano Amengual fis-sensiela barney Miller kif ukoll rajnieh bħala Lt. Lou Rodrigues f'Miami Vice u bħala Entek fis-sensiela Star Trek: Deep Space Nine. L-attur kellu partijiet ukoll f'sensiliet bħal Murder She Wrote, Dr Quinn Medicine Woman, Hill Street Blues u Falcon Crest.